336 
bliver tilbage, og Manglen paa rigtig Forstaaelse kan ogsaa for- 
øge Skildringens frastødende, uhyggelige Prag. 
Hvad der i saa Henseende gjør i alt Fald mange af de 
vestlandske Sagn mere tiltalende ogsaa for ikke Grønlændere, 
er, om just ikke udeladt, saa dog tilbagetrængt i disse øst- 
landske. Hertil hører, hvad der handler om det svage og for- 
agtede Barns Udvikling til Storhed, de Forskudtes og Svages 
Beskyttelse ved højere Magter, Kajakmandens Mod og store 
Bedrifter, Kvindens Huslighed og kloge Sparsommelighed о. $. v., 
kort sagt, de samme Hovedtræk af Menneskenaturen, de 
samme Lidenskaber og Tilstande aabenbare sig her som andet- 
steds, kun i en ånden, for os meget fremmed og kun sjeldent 
rigtig forstaaet Skikkelse. Vistnok spores disse forsonende og 
man tør vel sige opløftende Træk ogsaa i de østlandske Sagn, 
men det er dog øjensynligt, at Fremstillingen gaaer ud paa at 
fremhæve det, som fremkalder dels Skræk, dels Afsky. Deraf 
kommer det glædeløse, uhyggelige Præg, som disse Skildringer 
i en overvejende Grad maa faa for os, og som maaske nok kan 
bidrage til at forøge den ugunstige Forestilling, man er tilbøjelig 
til at danne sig om de saakaldte «vilde» Eskimoer. Men i 
Virkeligheden kan denne Forskjel kun hidrøre derfra, at den 
rigtige Fortællerkonst kun øves af visse særligt begavede Per- 
soner, og at der i saa Henseende havdes et større Udvalg til 
den vestlandske Samling. Hvad Traditionernes Ægthed og deres 
formodede historiske Værd angaaer, taler Rimeligheden jo endog > 
for at give de østlandske Sagn Fortrinet. 
Med Hensyn til de eskimoiske Sagnfortællingers Sammen- 
sætning i Almindelighed er at bemærke, at de, foruden at være 
helt gjennemtrængte af de Indfødtes Forestillinger om det Over- 
naturlige, bestaa af visse Sagnelementer, nemlig mere bestemte 
Forestillinger, Navne, Optrin i Begivenhederne, Skikke, Karak- 
terer, Sædvaner о. $. v., som forekomme forskjelligt fordelte, 
mere eller mindre gjentagne i forskjellige Sagn. Undertiden er 
endog en Række af Begivenheder eller Sagnelementer taget ud 
